**UŽDAROSIOS AKCINĖS BENDROVĖS „GRINDA“ NEPRIKLAUSOMO AUDITO KOMITETO NARIO ATRANKOS SKELBIMAS**

UAB „Grinda“ (toliau – Bendrovė), juridinio asmens kodas 120153047, Eigulių g. 32, LT-03150 Vilnius, skelbia 1 (vieno) kandidato atranką užimti Bendrovės nepriklausomo audito komiteto nario pareigas iki veikiančios Bendrovės valdybos kadencijos pabaigos, t. y. 2023 m. liepos 16 d., arba iki bus išrinkta nauja valdyba. Audito komitetas Bendrovėje atsakingas už objektyvių ir nešališkų išvadų ir (ar) pasiūlymų dėl audito, rizikų valdymo ir kontrolės sistemų pateikimą Bendrovės valdybai.

**INFORMACIJA APIE BENDROVĘ:**

UAB „Grinda“, juridinio asmens kodas 120153047

Teisinė forma: uždaroji akcinė bendrovė

Buveinės adresas Eigulių g. 32, LT-03150 Vilnius

Bendrovės interneto svetainės adresas: [www.grinda.lt](http://www.grinda.lt)

**AUDITO KOMITETO ATSAKOMYBĖS:**

1. Stebi Bendrovės finansinių ataskaitų rengimo procesą, peržiūri ir aptaria su vadovybe ir auditoriais finansines ataskaitas.

2. Stebi finansinių ataskaitų audito procesą, aptaria su auditoriais visas jų pateikiamas ataskaitas. Atsako už audito įmonės atrankos procedūros atlikimą, vertina auditorių kvalifikaciją ir veiksmingumą.

3. Stebi Bendrovės rizikų valdymo proceso vykdymą. Stebi, kaip identifikuojamos, vertinamos ir valdomos Bendrovės tikslų pasiekimui aktualios rizikos. Peržiūri pagrindinius rizikos veiksnius ir vertina rizikos valdymo sistemos veiksmingumą

4. Peržiūri Vidaus audito skyriaus veiklą, aptaria patikrinimų rezultatus, kaip šalinami trūkumai, įgyvendinami vidaus audito planai. Vertina vidaus audito funkcijos veiksmingumą, prižiūri, kad vidaus audito funkcijai būtų skirta pakankamai išteklių numatytiems uždaviniams įgyvendinti.

5. Atlieka kitas LR Finansinių ataskaitų audito įstatymo 69 straipsnyje nurodytas funkcijas bei Bendrovės valdybos sprendimu Komiteto kompetencijai priskirtas atsakomybes.

**REIKALAVIMAI KANDIDATUI**

* Aukštasis universitetinis išsilavinimas;
* ne mažesnė kaip 3 (trejų) metų darbo patirtis rizikų valdymo srityje, taip pat tinkama patirtimi yra pripažįstama vadovaujančio darbo patirtis finansinių ataskaitų audito ir/arba vidaus audito srityje, ir/arba bendrovės finansų valdymo srityje;
* atitikti nepriekaištingos reputacijos ir nepriklausomumo kriterijus (Priedas Nr. 1) bei išvardintus kvalifikacinių reikalavimų ir kompetencijų nurodytus reikalavimus.

**PRIVALUMAI:**

* esate teisės aktų nustatyta tvarka atestuotas auditorius arba (ir) turite pripažintų tarptautinių auditorių organizacijų išduotus auditorių sertifikatus;
* turite patirtį bendrovių veiklos finansinio planavimo, vykdymo, analizės bei kontrolės srityse;
* turite darbo patirties tarptautinėje bendrovėje,
* turite veiklos rizikos valdymo diegimo patirties,
* esate susipažinę su statybų ar/ir komunalinių paslaugų srityje veikiančių įmonių veiklos ir reguliavimo principais,
* esate susipažinę ir turite korporatyvinio valdymo (angl. corporate governance) patirties,
* esate komandinio darbo, turite bendradarbiavimo gebėjimai, komunikabilumo ir gebate raiškus reikšti savo mintis.

**ATRANKOS PROCEDŪRA:**

Atranka bus vykdoma šiais etapais:

| **ETAPAI** | **ETAPO APRAŠYMAS** | **KANDIDATO PATEIKIAMI DOKUMENTAI** | **TERMINAI***\** |
| --- | --- | --- | --- |
| **I****ETAPAS** | Atranka pagal gyvenimo aprašyme (CV), motyvaciniame laiške ir kituose pateiktuose dokumentuose nurodytus duomenis. | * CV
* Motyvacinis laiškas,
* Sutikimas kandidatuoti ir nepriekaištingos reputacijos bei nepriklausomumo deklaracija (Priedas Nr. 1)
* Sutikimas dėl asmens duomenų tvarkymo (Priedas Nr. 2)
 | Iki 2021-01-28 |
| **II****ETAPAS** | Pokalbiai su atrinktais kandidatais, kurie geriausiai atitinka keliamus reikalavimus. | Pretendentai, labiausiai atitinkantys kvalifikacinių reikalavimų ir kompetencijų matricą (Priedas Nr. 3) kviečiami į atrankos pokalbį. Atėję į pokalbį kandidatai patikrinimui pateikia:* asmens tapatybės dokumentą;
* išsilavinimą patvirtinančius dokumentus.

Nepatekę į šį etapą kandidatai informuojami el. paštu. | Iki 2021-02-15 |
| **III****ETAPAS** | Sprendimas dėl atrinkto kandidato skyrimo. | Bendrovės valdyboje priimami sprendimai dėl atrinkto kandidato skyrimo. Informuojami atrankoje dalyvavę pretendentai. | Iki 2021-02-26 |

*\*Pagal poreikį, nurodyti terminai gali keistis iki ±5 dienų.*

**Dokumentų pateikimo terminas – iki 2021 m. sausio 26 d. įskaitytinai.**

**Kandidatai dokumentus Bendrovei gali pateikti šiais būdais:**

* + **Asmeniškai.** Pristatant dokumentų kopijas reikia su savimi turėti dokumentų originalus arba juos bus prašoma pateikti, jei kandidatas bus pripažintas atrankos laimėtoju. Dokumentus priima UAB Grinda, adresu Eigulių g. 32, LT-03150 Vilnius. Pridedamos dokumentų kopijos, o dokumentų originalus bus prašoma pateikti jei kandidatas bus pripažintas atrankos laimėtoju. Dokumentai priimami darbo dienomis nuo I iki IV nuo 9:00 iki 15:00 val., o V nuo 9:00 iki 14:00 val.,
	+ **Paštu** (registruotu laišku arba per kurjerių tarnybą), siunčiant UAB „Grinda“, adresu Eigulių g. 32, LT-03150 Vilnius.

Pridedamos dokumentų kopijos, o dokumentų originalus bus prašoma pateikti jei kandidatas bus pripažintas atrankos laimėtoju.

* **Elektroniniu paštu** e.steponavicius@grinda.lt. Pridedamos dokumentų kopijos, o dokumentų originalus bus prašoma pateikti jei kandidatas bus pripažintas atrankos laimėtoju.

**Kontaktinis asmuo** – Egidijus Steponavičius, UAB „Grinda“ valdybos sekretorius, mob. tel. 8 618 80098, el. paštas e.steponavicius@grinda.lt.

**PRIDEDAMA:**

1. Priedas Nr. 1 – Kandidato į UAB „Grinda“ nepriklausomus audito komiteto narius sutikimas kandidatuoti ir nepriekaištingos reputacijos bei nepriklausomumo deklaracija.
2. Priedas Nr. 2 – Kandidato į UAB „Grinda“ nepriklausomus audito komiteto narius sutikimas dėl asmens duomenų tvarkymo.